د افغانی سرې میاشتې د ذالقعدې د میاشتې د مقاماماتو خبرونه د آی سی آر سی د نړیوالې کمیټې له لوری ۱۶ عرادې ټویوټا لنډکروزر، چې په مخابراتی سیستم سمبال دی؛ د افغانی سرې میاشتې سرپرست عمومی رئیس ښاغلی مولوی مطیع الحق خالص ته وسپارل شول. له یادو موټرو څخه به په بېلابېلو ولایتونو کې د بشری مرستو په برخه کې ګټه اخیستل کېږی. د افغانی سرې میاشتې سرپرست عمومی رئیس ښاغلی مولوی مطیع الحق خالص غزنی ولایت کې د افغانی سرې میاشتې د ریاست لیدنه وکړه. نوموړی په دې لیدنه کې کارکوونکو ته لازمې سپارښتنې وکړې او د یو شمېر املاکو لیدنه یې وکړه . نن د ذوالقعدې پر ۴مه په زابل ولایت کې د افغانی سرې میاشتې د سرپرست عمومی رئیس مولوی مطیع الحق خالص له لوری په ټولنه کې د افغانی سرې میاشتې د استازو پرانیست غونډه د ټولنې، ولسی وګړو او د افغانی سرې میاشتې تر منځه د اړیکو د پیاوړتیا په موخه ترسره شوه. ‏..ناستې ته د وینا پر مهال د افغانی سرې میاشتې سرپرست عمومی رئیس ښاغلی مولوی مطیع الحق خالص ګډونوالو ته له ښه راغلاست وروسته وویل "مونږ به تر خپلې وسې د زابل ولایت د ولسونو لاسنیوی کوو؛ افغانی سره میاشت چې هر څه لری هغه د اړمنو حق دی". نوموړی وویل "مونږ هڅه کوو. ‏..د زابل ولس ته په کندهار کې د سوری زړه په ناروغۍ د اخته ماشومانو د درملنې بهیر پیل کړو، چې سمدستی مو دې برخه کې ازمیښتی ګام اخیستی؛ د هر کور ماشوم زمونږ د خپلې کورنۍ ماشوم او غړی دی". ښاغلی مولوی مطیع الحق خالص وویل "د اړمن غږ تر مونږ را رسول شپه او ورځ نه لری؛ چېرته چې هم په ټولنه کې د افغانی سرې میاشتې استازی سخت ترین اړمن ومومی، نو باید په همغه شیبه یې تر مونږ غږ را ورسوی". غونډې ته د ګډونوالو په استازیتوب په ټولنه کې د افغانی سرې میاشتې یو تن استازی مولوی سعیدالرحمان وویل "مونږ د افغانی سرې میاشتې خدمات ستایو او په پوره اخلاص به ګډ خدمت ورسره کوو". نوموړی وویل "مونږ به له لزوم سره سم را سپارل شوې وجیبه ترسره کوو". نن د ذی القعدې پر ۵مه کندهار ولایت کې د افغانی سرې میاشتې د سرپرست عمومی رئیس ښاغلی مولوی مطیع الحق خالص په ګډون په ټولنه کې د افغانی سرې میاشتې د استازو پرانستغونډه ترسره شوه. غونډې ته د وینا پر مهال ښاغلی مولوی مطیع الحق خالص وویل "له افغانی سرې میاشتې سره شته توکی. د ولس حق دی؛ مونږ چې کله هم مرسته ترلاسه کوو، نو ګودامونو ته د وړلو پر ځای یې مستقیم تر اړمنو رسوو، خو د توکو د کمښت له امله مونږ نه یو توانیدلی ټولو اړمنو ته مرسته ورسوو". نوموړی وویل "له مونږ سره اندیښنه وه، چې څنګه هغه رښتینی اړمن ومومو، چې لرې پرتو سیمو کې اوسی او زمونږ د کارکوونکو او رضاکارانو له سترګو پناه دی؛ په همدې بنسټ مو په ټولنه کې د افغانی سرې میاشتې د استازو د ایجاد ګام واخیست". نوموړی وویل "په ټولنه کې د افغانی سرې میاشتې د استازو له ایجاد وروسته دوی ته مسؤلیت راجع کېږی، چې په خپلو سیمو کې رښتینی اړمن ومومی او د ګډ خدمت په روحیه یې افغانی سرې میاشتې ته را وپېژنی". ښاغلی مولوی مطیع الحق خالص وویل "ولس راپورته کول زمونږ ګډ مسؤلیت دی؛ مونږ که رښتینی اړمن راپورته کړو، نو ولاړ خلک به هم له لویدو ژغورل شوی وی". نوموړی له ګډونوالو وغوښتل "تاسې باید له مونږ سره لاس یو کړئ او باید په ګډه د اړمنو لاسنیوی وکړو؛ دا ولس زموږ ګډ ولس دی". نوموړی وویل "موږ کابل ته د جنوبی ولایتونو د وګړو له تګ د خلاصون په موخه کندهار کې د سوری زړه په ناروغۍ د اخته ماشومانو ازمیښتی پړاو پیل کړی، چې دوی به د کابل پر ځای دلته خپل ماشومان راوړی او وړیا درملنه به یې کېږی غونډې ته د ګډونوالو په استازیتوب په ټولنه کې د افغانی سرې میاشتې دوه تنو استازو مولوی فخرالدین نعمانی او مفتی امیر حمزه وویل "مونږ د افغانی سرې میاشتې رهبرۍ ته بشپړ ډاډ ورکوو، چې مونږ خپل کړیدلی ولس ته د خدمت لپاره چمتو یو او په بشپړه ناپلوۍ به راسپارلی خدمات ترسره کړو. د هلمند والی مرستیال مولوی عبدالرحمان کندوزی نن د ذوالقعدې پر ۷مه هلمند ولایت کې د افغانی سرې میاشتې سرپرست عمومی رئیس ښاغلی مولوی مطیع الحق خالص سره لیدنه وکړه. ښاغلی مولوی عبدالرحمان کندوزی د افغانی سرې میاشتې له سرپرست عمومی رئیس سره د هلمند د ولسونو بشری ستونزې او اړتیاوې شریکې کړې او غوښتنه یې وکړه، چې د تېرو شلو کلونو جګړو د هلمند ولایت ولسونه ځپلی؛ نو اړینه ده لاسنیوی یې وشی او له غُربت وژغورل شی. ښاغلی مولوی مطیع الحق خالص مرستیال والی ته ډاډ ورکړ، چې هلمند کې به د بېوزلو کورنیو لاسنیوی او ملاتړ کوی او په همدې موخه یې هلمند ولایت ته سفر کړی. نوموړی په هلمند ولایت کې په ټولنه کې د افغانی سرې میاشتې د استازو د ایجاد د موخو او اړتیاو د څرګندولو په ترڅ کې په کندهار ولایت کې د جنوبی ولایتونو لپاره د افغانی سرې میاشتې د روانی ناروغانو د ساتنې او درملنې د مرکز یادونه وکړه او څرګنده یې کړه، چې په یاد مرکز کې د هلمند د ولسونو پوره حق دی او باید خپل روانی ناروغان د درملنې لپاره ور ولېږی. نوموړی د افغانی سرې میاشتې د فعالیتونو پر استقلالیت او ناپېیلتوب او په هلمند ولایت کې د افغانی سرې میاشتې په راتلونکو فعالیتونو هم خبرې وکړې. . د افغانی سرې میاشتې د سرپرست عمومی رئیس مولوی مطیع الحق خالص له لوری هلمند ولایت کې په ټولنه کې د افغانی سرې میاشتې د استازو پرانیست غونډه د ټولنې، ولسی وګړو او د افغانی سرې میاشتې تر منځ د اړیکو د پیاوړتیا په موخه ترسره شوه. ناستې ته د وینا پر مهال د افغانی سرې میاشتې سرپرست عمومی رئیس ښاغلی مولوی مطیع الحق خالص ګډونوالو ته له ښه راغلاست وروسته وویل "زمونږ هڅه ده چې امانتونه تر مستحقینو په ښه ډول ورسوو او مسؤلیتونه ښه ترسره کړو". نوموړی وویل "د ولس د اړتیاو پوښتنه زمونږ دنده ده او ولسونه پر مونږ د لاسنیوی حق لری". ښاغلی مولوی مطیع الحق خالص ژمنه وکړه، چې"زه به د هلمند د ولسونو شته ستونزې تر اړوندو مسؤلینو رسوم او د ستونزو په حل کې به تل هڅه کوم". نوموړی وویل "زمونږ لپاره ویاړ دی، چې مونږ ته د افغانی سرې میاشتې په اُمورو کې د نه شفافیت هیڅ ثبوتی سند په لاس ندی راغلی". نوموړی ولسی استازو ته په خطاب کې وویل "مونږ او تاسې ته وخت په لاس راغلی، چې ملتونه راپورته کړو او پر خپلو پښو یې ودروو؛ تاسې په دې هڅه کې مونږ ته لاس راکړئ، ستاسې غږ به مستقیم تر موږ را رسېږی، تاسې د افغانی سرې میاشتې مټ او بازو شئ؛ د ولس غږ تر مونږ راورسوئ" ښاغلی مولوی مطیع الحق خالص وویل "افغانی سره میاشت د بېوزلو کور دی او له مونږ سره شته مرسته د دوی حق دی؛ چېرته چې هم د لاسنیوی اړتیا وی موږ به سمدستی هلته مرستې رسوو". غونډې ته د ګډونوالو په استازیتوب په ټولنه کې د افغانی سرې میاشتې درې تنو استازو مولوی محمد اکبر، مولوی داد الله فریادی او جانان بارک په خپلو خبرو کې په هلمند ولایت کې د افغانی سرې میاشتې کړې مرستې او فعالیتونه وستایل او دې ولایت ته یې د تېرو جګړو په سبب د رامنځته شوی غُربت له امله د لا ډېرې پاملرنې غوښتنه وکړه او ژمنه یې وکړه، چې دوی به له افغانی سرې میاشتې سره په ګډه خدمت کوی. د افغانی سرې میاشتې سرپرست عمومی رئیس ښاغلی مولوی مطیع الحق خالص ارزګان ولایت کې د ولسونو استازو ته د وینا پر مهال د ارزګان والی مولوی محمد علی جان احمد د افغانی سرې میاشتې له سرپرست عمومی رئیس ښاغلی مولوی مطیع الحق خالص سره ولیدل. د ارزګان والی مولوی محمد علی جان احمد ښاغلی مولوی مطیع الحق خالص ته دې ولایت ته د ورتګ هرکلی ووایه او مننه یې وکړه، چې د ارزګان د ولسونو لاسنیوی ته راغلی. ناسته کې ښاغلی مولوی مطیع الحق خالص ارزګان ولایت کې په ټولنه کې د افغانی سرې میاشتې د استازو د ایجاد پر موخو د خبرو تر څنګ وویل "د ارزګان ولسونه ډېر ځپل شوی او اړینه ده ډېر خدمت یې وشی". نوموړی وویل "موږ هوډ لرو د هېواد لرې پرتو سیمو کې اړمنو کورنیو ته مرستې تنظیم کړو او لاسنیوی یې وکړو". د ارزګان والی ښاغلی احمد په خپلو خبرو کې وویل "مونږ له افغانی سرې میاشتې سره هر ډول همکارۍ ته چمتو یو؛ د ارزګان د ولسونو اړتیاوې او ستونزې ډېرې دی او هیله مو ده پراخ لاسنیوی یې وشی". نوموړی ټولنه کې د افغانی سرې میاشتې د استازو د ایجاد بهیر ګټور وباله. .. ‏ارزګان ولایت کې په ټولنه کې د افغانی سرې میاشتې د استازو پرانیست غونډه د افغانی سرې میاشتې د سرپرست عمومی رئیس ښاغلی مولوی مطیع الحق خالص په ګډون ترسره شوه. غونډې ته د وینا پر مهال ښاغلی مولوی مطیع الحق خالص وویل "په ټولنه کې د استازو له ایجاد مو موخه د استازو له لوری مونږ ‏..ته سخت ترین اړمن راپېژندل دی". نوموړی وویل "د هېواد میلیونونو وګړو ته د مرستې لاس ورکول د چا له وسه نده پوره، خو مونږ هڅه کوو تر خپلې وسې سخت ترینو اړمنو ته مرستې ورسوو". نوموړی ګډونوالو ته خطاب کې وویل "تاسې به له مونږ سره د اړمنو د لاسنیوی د وجیبې ترسره کولو کې زمونږ لاسنیوی او ملاتړ کوئ؛ مونږ پر دې کار کوو چې څنګه خپل ولس له غُربت وژغورو او د وړو کاروبارونو له لارې یې پر خپلو پښو ودروو". سرپرست عمومی رئیس وویل "زمونږ هڅه ده له مرسته کوونکو بنسټونو ډېرې مرستې راجلب کړو او تر اړمنو یې ورسوو". غونډې ته د ګډونوالو په استازیتوب په ټولنه کې د افغانی سرې میاشتې ۲ استازو ملا داد محمد او مولوی عصمت الله عاصم وویل "ارزګان وروسته پاتې، وچکالۍ ځپلی او بې پاملرنې ولایت دی، چې لازمې پاملرنې ته اړتیا لری". نوموړو ژمنه وکړه چې د افغانی سرې میاشتې مرسته او ملاتړ به کوی او له تګلارې سره سم به سخت اړمن ورپېژنی. د افغانی سرې میاشتې سرپرست عمومی رئیس ښاغلی مولوی مطیع الحق خالص کندهار ولایت کې په عینو مېنه او په ښار کې دننه د افغانی سرې میاشتې د املاکو له نېږدې لیدنه وکړه او مسؤلینو ته یې لازمې سپارښتنې وکړې د افغانی سرې میاشتې سرپرست عمومی رئیس ښاغلی مولوی مطیع الحق خالص کندهار ولایت کې د افغانی سرې میاشتې له مسؤلینو سره ګډه اداری ناسته ترسره کړه. ښاغلی مولوی مطیع الحق خالص مسؤلینو ته په خپلو خبرو کې وویل "خدمت باید د شخصی ګټو پر بنسټ نه وی، بلکې د افغانی سرې میاشتې هر کارکوونکی باید د اړومنو د لاسنیوی په جذبه دنده ترسره کړی او د اړمنو لاسنیوی خپله ایمانی او کاری وجیبه وبولی". نوموړی وویل "له افغانی سرې میاشتې سره د مرستې هر شته توکی زمونږ د مظلوم ولس حق دی او باید د امانت په سترګه ورته وکتل شی؛ ترڅو څنګه چې لازمه ده په همغه ډول د ولس لاسنیوی شوی وی". ښاغلی مولوی مطیع الحق خالص وویل "د افغانی سرې میاشتې له نورو ادارو سره توپیر په دې کې دی، چې دلته هر مسؤل او کارکوونکی د ولس راعی دی او باید د راعی په څېر د ولس خدمت وکړی". نوموړی له کارکوونکو غوښتنه وکړه، چې په اخلاص او صداقت چارې ترسره کړی او د همغږۍ پر بنسټ اُمور تنظیم کړی . د کندهار ولایت د والی مرستیال مولوی حیات الله مبارک نن د ذی القعدې پر ۱۰مه د افغانی سرې میاشتې سرپرست عمومی رئیس ښاغلی مولوی مطیع الحق خالص سره لیدنه ترسره کړه. ناسته کې کندهار ولایت کې پر بشری مرستو او ستونز، له سوالګرو سره پر نغدی مرسته او یو شمېر نورو موضوعاتو خبرې وشوې. ناسته کې ښاغلی مولوی مطیع الحق خالص په ټولنه کې د افغانی سرې میاشتې د استازو د ایجاد د بهیر د موخو او ګټو ترڅنګ د افغانی سرې میاشتې له لوری له سوالګرو سره د نغدی مرستې پر ستونزو او حللارو خبرې وکړې. نوموړی وویل "مونږ هڅه کوو له داسې لارو سوالګرو سره میاشتنۍ نغدی مرسته وکړو، چې سوالګر له متعددو لارو له سرې میاشتې میاشتینۍ نغدی مرسته ترلاسه نکړی". مرستیال والی ښاغلی مولوی حیات الله مبارک کندهار ولایت کې د افغانی سرې میاشتې د خدماتو مننه وکړه او ډاډ یې څرګند کړ، چې هر ډول لازمه همکاری به کوی ". افغانستان کې د ICRC د همغږۍ مسؤلې رابرتا فالسیولا نن د ذی القعدې پر ۱۰مه کندهار ولایت کې د افغانی سرې میاشتې له سرپرست عمومی رئیس ښاغلی مولوی مطیع الحق خالص سره ولیدل. ناسته کې آغلې رابرتا فالسیولا له افغانی سرې میاشتې سره په بشری خدماتو کې له ښې همغږۍ ډاډ څرګند کړ او ژمنه یې وکړه، چې د افغانی سرې میاشتې د کارکوونکو د ظرفیت لوړاوی په برخه کې به لازمه همکاری وکړی. ناسته کې د افغانی سرې میاشتې سرپرست عمومی رئیس ښاغلی مولوی مطیع الحق خالص وویل "افغانستان یو غرنی هېواد دی او تل له طبیعی پېښو سره مخ وی؛ هڅه کوو داسې مخابراتی مواصلاتی سیستم رامنځ ته کړو، چې په څو شیبو کې د هېواد له هرې برخې د پېښې دقیق خبر او معلومات ترلاسه شی". آغلې رابرتا د افغانی سرې میاشتې د خدماتو ستاینه وکړه او د لا همکارۍ څرګندونه یې وکړه . د افغانی سرې میاشتې سرپرست عمومی رئیس ښاغلی مولوی مطیع الحق خالص نن د ذی القعدې پر ۱۵مه په یو رسمی سفر سرلینکا ته په سفر ولاړ. نوموړی به په دې څو ورځنی سفر کې په یاد هېواد کې د سیمې په کچه د ملی ټولنو د مشرانو په غونډه کې ګډون وکړی او په افغانستان کې شته بشری اړتیاوې او ستونزې به شریکې کړی. ناسته کې به همدا ډول د بشری مرستو او اړتیاو پر وخت د سیمې د هېوادونو پر لازمه همغږۍ او لاسنیوی هم بحث وشی؛ ترڅو وکولی شی اړمنو ته د اړتیا پر وخت بشری مرستې او ملاتړ ورسېږی . نن د ذی القعدې په اولسمه د سریلانکا هېواد په پلازمېنه کولمبو کې د سیمې لپاره د ملی ټولنو د نړیوال فدراسیون د مشر الګزاندر میتیو په ګډون د جنوبی آسیا د هېوادونو افغانستان، هندوستان، پاکستان، بنګله دیش، مالدیف، بوتان، نیپال او سریلانکا د ملی ټولنو د استازو ترمنځ ګډه ۳ ورځنۍ ناسته پیل شوه. ناستې ته د افغانی سرې میاشتې سرپرست عمومی رئیس مولوی مطیع الحق خالص د افغانی سرې میاشتې پر فعالیتونو، لاسته راوړنو او شته ستونزو د خبرو ترڅنګ وویل "افغانی سره میاشت ټول هېواد ۱۷۳ ثابت او ګرځند روغتیایی مرکزونه لری، چې په ټول هېواد کې بېوزلو وکړو ته خدمات ترسره کوی". نوموړی وویل "افغانی سره میاشت یوازینۍ ټولنه ده، چې د سوری زړه په رنځ د اخته ماشومانو وړیا درملنه کوی او روان کال توانېدلې په هېواد کې دننه بېلابېلو روغتونونو کې تر ۱۲۰۰ ماشومان تداوی کړی." ښاغلی مولوی مطیع الحق خالص وویل "افغانستان جګړو ځپلی او د جګړو له امله په کې ډېر ماشومان یتیمان شوی، ښځې کونډې شوی او زیاتې کورنۍ بې سرپرسته پاتې دی، چې افغانی سرې میاشتې د دوی د پالنې لپاره مرستونونه تاسیس کړی؛ په یادو مرستونونو کې یې دوی ته د اوسیدو، خوراک، څښاک، زده کړې او د ژوند اړینې اسانتیاوې چمتو کړی او یو شمېر نورو اړمنو کونډو ته مو په خپلو کورونو کې دننه میاشتنۍ نغدی مرسته چمتو کړې." نوموړی وویل "افغانی سره میاشت بېلابېلو ولایتونو کې له سوالګرو سره د میاشتنۍ نغدی مرستې بهیر پر مخ وړی او د روانی ښځینه او نارینه ناروغانو د ساتنې او درملنې لپاره څو مرکزونه لری، چې تېرو څو میاشتو کې مو په دغې مرکزونو کې د ډېرو ناروغانو درملنه کړې او له سالمې روغتیا وروسته مو لسګونه تنه خپلو کورونو ته استولی او اوس عادی ژوند کوی". ښاغلی مولوی مطیع الحق خالص افغانی سرې میاشتې ته ور پېښو ستونزو ته په اشاره وویل "د افغانستان غرنی جغرافیوی موقعیت له نورو هېوادونو سره توپیر لری، ډېرو سیمو کې مواصلاتی سیستمونه له منځه تللی، چې له همدې امله لیرې پرتو سیمو کې وګړو ته د ژوند اساسی خدمات وړاندې کول خورا ستونزمن کار دی او زیات لګښت ته اړتیا لری؛ دا چې د افغانی سرې میاشتې د کار ساحه پراخه ده، خو امکانات یې کم دی، نو لازمه ده نړیوال په یادو برخو کې زمونږ همکارۍ او لاسنیوی ته را وړاندې شی ". د سریلانکا پلازمېنه کولمبو کې د افغانی سرې میاشتې سرپرست عمومی رئیس مولوی مطیع الحق خالص د اسیا لپاره د ICRC له مسؤلې کریسټین سیپولا سره افغانستان سره د بشری مرستو به اړه ناسته ترسره کړه. ناسته کې د افغانی سرې میاشتې سرپرست عمومی رئیس ښاغلی مولوی مطیع الحق خالص وویل "افغانستان کې وګړی له ګڼو ستونزو سره مخ دی؛ له همدې امله جدی اړتیا ده چې دې سخت وخت کې یې په سمه توګه لاسنیوی وشی". نوموړی وویل "روان کال کې مو د عادی فعالیتونو ترڅنګ تمرکز د کونډو پر لاسنیوی، له سوالګرو سره پر مرسته، د روانی ناروغانو پر ساتنه او پالنه او د سوری زړه په رنځ د اخته ماشومانو پر درملنه دی، چې دا ټولې برخې پراخ لګښت ته اړتیا لری؛ موږ د نړۍ پر هېوادونو او خیریه بنسټونو غږ کوو، چې افغانی سرې میاشتې ته دې سخت وخت کې د مرستې لاس ورکړی". ښاغلی مولوی مطیع الحق خالص وویل "یو شمېر مرسته کوونکی غواړی مونږ ته ډېرو برخو کې د مرستې لاس راکړی، خو د نړیوال بانک د بندیزونو له امله نشی کولی خپلې مرستې مستقیم افغانستان ته راولېږی، چې دې کار زموږ کارونه له خنډ او ځنډ سره مخ کړی". نوموړی وویل "ددې ستونزې د حل په موخه مو بیا بیا هڅه کړې، خو کومه مثبته پایله یې نده ورکړې". ناسته کې د اسیا لپاره د ICRC مسؤلې کریسټین سیپولا د ښاغلی مولوی مطیع الحق خالص د خبرو په تائید وویل"موږ هڅې کوو؛ ترڅو افغانستان ته د کافی مرستو د جلب په موخه نوی مرسته کوونکی راجلب کړو او افغانستان ته د پیسو پر لېږد د بندیز موضوع ته حل لارې پیدا کړو، چې په همدې موخه مو په وار وار له مسؤلینو سره خبرې کړی او دې برخه کې به خپلې هڅې لا ګړندۍ کړو." نوموړې وویل "موږ کوښښ کوو د مرستو د جلب په موخه د عربی نړۍ هېوادونو ته هم مخه کړو او هغوی د افغانستان راتلونکی مرسته کوونکی کړو، ځکه دې برخه کې شریکې همکارۍ ته اړتیا ده".